กกต. ชี้แจงการประกาศรายชื่อผู้สมัครรับเลือกตั้ง ส.ส. จะใช้เวลาตรวจสอบคุณสมบัติผู้สมัคร 7 วัน หลังปิดรับสมัคร ก่อนประกาศรายชื่อ
หลังจากสำนักงานคณะกรรมการการเลือกตั้ง ได้ดำเนินการรับสมัครรับเลือกตั้งสมาชิกสภาผู้แทนราษฎรแบบแบ่งเขตเลือกตั้ง และแบบบัญชีรายชื่อ เมื่อวันที่ 3 และ 4 ถึงวันที่ 7 เมษายน 2566 เสร็จสิ้นเรียบร้อยแล้ว ภายใน 7 วัน นับแต่วันปิดรับสมัคร คณะกรรมการการเลือกตั้ง หรือผู้อำนวยการการเลือกตั้ง ประจำเขตเลือกตั้ง จะต้องดำเนินการตรวจสอบคุณสมบัติและประกาศรายชื่อผู้สมัครรับเลือกตั้ง โดยให้ผู้อำนวยการการเลือกตั้งประจำเขตเลือกตั้ง ดำเนินการประกาศรายชื่อผู้สมัครไว้โดยเปิดเผย ณ ที่เลือกตั้งหรือบริเวณใกล้เคียงกับที่เลือกตั้ง หรือสถานที่อื่นที่เห็นสมควร และแจ้งผลการไม่รับสมัครแก่ผู้สมัคร ที่ได้ตรวจสอบหลักฐานการสมัครแล้ว ปรากฏว่า ขาดคุณสมบัติ หรือมีลักษณะต้องห้ามมิให้ใช้สิทธิสมัครรับเลือกตั้ง การประกาศรายชื่อพรรคการเมือง และรายชื่อผู้สมัครแบบบัญชีรายชื่อ คณะกรรมการการเลือกตั้งต้องจัดทำประกาศรายชื่อผู้สมัครของแต่ละพรรคการเมือง ส่งไปยังผู้อำนวยการการเลือกตั้งประจำเขตเลือกตั้งโดยเร็ว เพื่อให้ปิดประกาศดังกล่าวไว้ ณ ที่เลือกตั้ง หรือบริเวณใกล้ที่เลือกตั้งหรือสถานที่อื่นที่เห็นสมควร /กรณีที่ตรวจสอบคุณสมบัติและลักษณะต้องห้ามของผู้สมัครรับเลือกตั้งแบบบัญชีรายชื่อของพรรคการเมืองใดแล้ว ปรากฎว่ามีผู้สมัครรับเลือกตั้งตามบัญชีรายชื่อผู้สมัคร ของพรรคการเมืองนั้นขาดคุณสมบัติ ให้คณะกรรมการการเลือกตั้ง แจ้งการไม่รับสมัครรับเลือกตั้งสมาชิกสภาผู้แทนราษฎร แบบบัญชีรายชื่อให้พรรคการเมืองนั้นทราบต่อไป      กรณี ผู้มีสิทธิเลือกตั้ง หรือ ผู้สมัครผู้ใดเห็นว่า ผู้มีชื่อในประกาศรายชื่อผู้สมัครรับเลือกตั้งสมาชิกสภาผู้แทนราษฎรแบบ แบ่งเขตเลือกตั้ง หรือ ผู้มีชื่อในประกาศรายชื่อ ผู้สมัครรับเลือกตั้งสมาชิกสภาผู้แทนราษฎร แบบบัญชีรายชื่อ ที่คณะกรรมการประกาศ เป็นผู้ไม่มีสิทธิสมัครรับเลือกตั้ง ให้มีสิทธิยื่นคำร้องต่อคณะกรรมการภายใน 7 วัน นับตั้งแต่วันที่ผู้อำนวยการคารเลือกตั้งประจำเลือกตั้ง หรือคณะกรรมการประกาศรายชื่อ ผู้สมัครแล้วแต่กรณี กรณีคณะกรรมการการเลือกตั้ง หรือผู้อำนวยการการเลือกตั้งประจำเขตเลือกตั้งไม่รับสมัครบุคคลใด หรือไม่ประกาศรายชื่อบุคคลใดเป็นผู้สมัคร ให้บุคคลนั้นมีสิทธิยื่นคำร้องต่อ ศาลฎีกาภายใน 7 วัน นับแต่วันที่ไม่รับสมัคร หรือวันที่ประกาศรายชื่อ โดยไม่ต้องเสียค่าธรรมเนียมศาลในการดำเนินการ      ทั้งนี้ ก่อนวันเลือกตั้ง หากผู้อำนวยการการเลือกตั้งประจำเขตเลือกตั้ง หรือคณะกรรมการตรวจสอบแล้วเห็นว่า ผู้สมัครผู้ใดไม่มีสิทธิสมัครรับเลือกตั้ง เนื่องจากขาดคุณสมบัติ หรือมีสักษณะต้องห้ามมิให้ใช้สิทธิสมัครรับตั้ง หรือมีการสมัครอันเป็นการฝ่าฝืนตามข้อ 88 ของระเบียบคณะกรรมการการเลือกตั้ง ว่าด้วยการเลือกตั้งสมาชิกสภาผู้แทนราษฎร พ.ศ. 2566 ให้ผู้อำนวยการการเลือกตั้งประจำเขตเลือกตั้ง หรือคณะกรรมการยื่นคำร้องต่อศาลฎีกา เพื่อพิจารณาวินิจฉัยให้ถอนชื่อผู้นั้นออกจากประกาศรายชื่อผู้สมัคร โดยผู้มีสิทธิเลือกตั้ง สามารถติคตามรายชื่อ ผู้สมัครรับเสือกตั้งได้ทางแอปพลิเคชัน smait vote หนังสือแจ้งเจ้าบ้าน ณ ที่เลือกตั้ง บริเวณโกล้เคียงที่เลือกตั้ง หรือสอบถามได้ที่สายด่วน 1444